projecte-aina/catalan_government_crawling huggingface dataset:
El CatSalut posa a la vostra disposició diversos recursos als quals us podeu adreçar en cas que us trobeu davant d'una urgència mèdica.
Com a primer nivell d'atenció, podeu trucar al 061/Salut Respon, des del qual els professionals sanitaris us assessoraran sobre què s'ha de fer o on us podeu adreçar i us oferiran consells de salut.
En cas que sigui necessari, i si cal, us enviaran un professional sanitari, si és necessari a domicili, o una ambulància, per atendre-us en cada situació.
Les urgències s'atenen en el vostre centre d'atenció primària i, quan el vostre centre està tancat, us heu d'adreçar al centre d'urgències que tingueu assignat.
Podeu preguntar quin teniu més a prop al 061/Salut Respon.
En molts indrets del territori ja hi ha centres d'urgències d'atenció primària (CUAP).
En cas d'emergència (risc vital), telefoneu al 112.
Els serveis d'urgències mèdiques formen part de la Cartera comuna bàsica, que són els serveis assistencials coberts de manera completa per finançament públic.
Per accedir als serveis d'urgències mèdiques ho podeu fer a iniciativa pròpia, i per indicació d'un professional assistencial de la xarxa sanitària pública.
Els serveis d'urgències mèdiques estan inclosos en les cobertures següents:
El telèfon de salut a Catalunya, les 24 hores
El 061/Salut Respon és la via més ràpida i pràctica per accedir al sistema sanitari públic català.
Es tracta d'un servei d'atenció telefònica i en línia que podeu fer servir sempre que tingueu un dubte, una consulta o un problema de salut.
S'ofereix les 24 hores del dia, els 365 dies de l'any, a través del telèfon 061.
Amb una trucada al 061, podeu rebre informació sobre els serveis i les prestacions sanitàries, consultar la localització del centre d'atenció primària (CAP) assignat, aclarir dubtes i rebre consell sobre la salut o el tractament que us han indicat, rebre informació sobre tràmits administratius o sobre gestions relacionades amb la targeta sanitària o sol·licitar assistència, assistència a domicili, o una ambulància entre altres.
El 061/Salut Respon forma part de la Cartera comuna bàsica, que són els serveis assistencials coberts de manera completa per finançament públic.
Per accedir als serveis de 061/Salut Respon ho podeu fer a iniciativa pròpia, sense necessitat de la indicació d'un professional assistencial de la xarxa.
No és necessari acreditar cap tipus de cobertura.
La data d'inclusió a la llista d'espera és el moment en què el professional sanitari decideix que el pacient ha de ser operat, se li ha de fer una prova o ha de ser visitat per l'especialista, i inclou el pacient a la llista d'espera.
És la data a partir de la qual comença a comptar el temps de garantia o de referència.
Nombre de pacients: és el nombre de pacients en situació d'alta a la llista d'espera del procediment i centre seleccionat que consten com a pendents d'una intervenció.
% per sexe: és el percentatge d'homes i dones que es troben en llista d'espera per a una determinada operació, prova o visita en un centre concret.
Temps mitjà d'espera dels pacients pendents d'intervenció: el temps mitjà d'espera d'un pacient pendent d'una intervenció, prova o visita es calcula fent la mitjana del nombre de dies transcorreguts entre la data d'inclusió a la llista i la data d'anàlisi, per a tots els pacients pendents d'aquella operació, prova o visita en aquell centre.
Pacients intervinguts des de gener: és el nombre total d'intervencions, proves o visites que ha fet el centre (activitat realitzada) des del dia 1 de gener de l'any consultat.
La informació també es pot consultar agregada per regions sanitàries.
En aquests casos, els nombres corresponen a la mitjana de la regió o del total de Catalunya i sempre es pot descarregar en format PDF o en opció de dades obertes (exportable a Excel).
L'1 de juliol de 2012 es va començar a aplicar el model de copagament farmacèutic vigent, en el marc de les mesures aprovades pel Govern espanyol i publicades al Reial decret llei 16/2012 de mesures urgents per garantir la sostenibilitat del Sistema Nacional de Salut.
Aquest model comporta la introducció de canvis en l'aportació econòmica que la ciutadania ha d'abonar quan retiri un medicament a la farmàcia amb una recepta del CatSalut.
Amb l'entrada en vigor de l'actual model, segons el nivell de renda fixat segons la base liquidable de la darrera declaració de la renda vigent i la condició d'assegurat en actiu o d'assegurat pensionista de la Seguretat Social, s'estableixen uns percentatges, els quals determinen l'aportació econòmica dels ciutadans i els seus beneficiaris sobre el preu de la recepta.
Així mateix, en el cas dels pensionistes, s'estableixen uns límits que marquen el límit màxim a pagar mensualment.
Des de l'1 de gener, i segons la Resolució de 15 de desembre de 2014, de la Dirección General de Cartera Básica de Servicios del SNS y Farmacia, aquests límits mensuals són els següents:
Queden exempts del pagament d'aquesta aportació les persones i els seus beneficiaris que estiguin en alguna de les situacions següents:
Si ho demaneu, al vostre centre d'atenció primària (CAP) us poden facilitar un document acreditatiu amb la vostra informació personalitzada.
L'abonament d'aquesta aportació s'ha de fer a la farmàcia en el moment en què es reculli el medicament.
En el cas de la recepta electrònica, els percentatges s'apliquen per a cadascuna de les dispensacions que reculli el Pla de medicació.
Malgrat que el nou copagament estatal es va iniciar el juliol de 2012, el CatSalut va establir un període transitori de tres mesos en la seva aplicació per tal d'assegurar que els ciutadans no paguessin més del que els corresponia d'acord amb els percentatges i els límits mensuals establerts.
L'objectiu d'aquest procediment transitori va ser l'adequació total dels sistemes d'informació.
Pels ciutadans en actiu el període transitori va ser d'un mes i, per tant, el nou model de copagament segons renda per aquest col·lectiu es va iniciar el mes d'agost de 2012.
Si malgrat aquestes mesures transitòries, en algun cas, el ciutadà ha fet un abonament superior al que li correspon, el CatSalut ha establert un procediment per retornar als ciutadans els imports abonats en excés sobre el copagament establert en la prestació farmacèutica, prèvia sol·licitud de la persona interessada.
Aquest excés en l'aportació es pot produir en determinades situacions:
Les sol·licituds de reintegrament s'han de presentar preferentment als centres d'atenció primària i a les unitats d'atenció al ciutadà de la regió sanitària corresponent d'acord amb els formularis establerts i aportant la documentació acreditativa que s'hi especifica.
El CatSalut comunicarà a la persona interessada l'aprovació o denegació del reintegrament sol·licitat.
Per a més informació sobre aquest procediment podeu trucar al 061 CatSalut Respon.
Actuacions i informació que s'han de proporcionar a les persones incloses en el Registre de llistes d'espera quirúrgiques del Servei Català de la Salut
La Instrucció estableix les actuacions que han de portar a terme els hospitals del sistema sanitari integral d'utilització pública de Catalunya (SISCAT), així com la informació que s'ha de facilitar a les persones incloses en el Registre de llistes d'espera quirúrgiques del CatSalut, tant en cas d'intervenció quirúrgica amb termini màxim d'espera garantit, com en cas d'intervenció quirúrgica amb termini de referència d'accés.
Aquesta instrucció entra en vigor l'11 de juliol de 2016
Per tal de millorar la informació que tenen els pacients que estan en llista d'espera per una intervenció quirúrgica, el CatSalut ha establert i desplegat un procediment per gestionar de manera proactiva la llista d'espera.
Aquest procediment està previst a la Instrucció 05/2016, sobre actuacions i informació que s'ha de facilitar a les persones incloses en el Registre de llistes d'espera quirúrgiques del Servei Català de la Salut.
La Instrucció estableix les actuacions que han de portar a terme els hospitals del sistema sanitari integral d'utilització pública de Catalunya (SISCAT), així com la informació que s'ha de facilitar a les persones incloses en el Registre de llistes d'espera quirúrgiques del CatSalut, tant en cas d'intervenció quirúrgica amb termini màxim d'espera garantit, com en cas d'intervenció quirúrgica amb termini de referència d'accés.
Alhora, des del CatSalut, s'està treballant per augmentar la continuïtat de l'assistència prestada a la ciutadania.
Per fer-ho, algunes de les actuacions que s'estan desenvolupant van en la línia d'augmentar la coordinació entre l'atenció primària i l'especialitzada: desplegar interconsultes entre professionals, estendre les agendes compartides i els protocols d'actuació conjunts i dotar els professionals de l'atenció primària de major capacitat de programació directa de les visites d'atenció a consultes externes.
L' Ordre SLT/102/2015, de 21 d'abril, estableix terminis màxims de referència per a l'accés als procediments quirúrgics sense garantia, les proves diagnòstiques i les consultes d'atenció especialitzada.
Aquests terminis de referència s'apliquen en funció de la priorització establerta segons la situació clínica i social, com són la gravetat de la malaltia i les seves repercussions en la vida dels pacients, els riscos associats a la demora i l'efectivitat clínica.
També estableix un termini màxim de referència de 48 hores per a les consultes programades d'atenció primària.
En aquesta secció trobareu el nombre de persones en llista d'espera per a una primera visita a consultes externes d'atenció especialitzada i el temps mitjà de demora per accedir-hi.
Aquesta informació s'actualitzarà semestralment amb els talls oficials de juny i desembre, i mensualment a partir de juny de 2017.
Per a més informació sobre les consultes externes, podeu enviar un missatge a l'adreça electrònica [EMAIL]
La informació de consultes externes inclou les especialitats de:
Els terminis de referència s'apliquen en funció de la priorització establerta segons la situació clínica i social, com són la gravetat de la malaltia i les seves repercussions en la vida dels pacients, els riscos associats a la demora i l'efectivitat clínica.
Les prioritats fixades per a les consultes externes d'especialitats programades són:
Per a més informació sobre les consultes externes, podeu enviar un missatge a l'adreça electrònica [EMAIL].
Des d'aquesta secció podeu conèixer què és una prova diagnòstica i quines proves diagnòstiques tenen un termini de referència per al seu accés.
També podeu consultar el nombre de persones en llista d'espera i el temps mitjà que cal esperar per a aquestes proves.
Per visualitzar els documents és necessari disposar del programari actualitzat Adobe Reader i Adobe Flash Player.
Font: Aplicació Llistes d'espera sanitàries (LES) del Pla de sistemes del CatSalut
Per tal de millorar l'accessibilitat als serveis sanitaris, el CatSalut realitza un seguiment dels terminis d'accés a determinades proves diagnòstiques.
Són aquelles proves necessàries per tal que els professional sanitaris puguin fer un diagnòstic i les persones coneguin la malaltia que tenen.
Per això no entren en aquest seguiment les exploracions de control o seguiment i les proves de cribratge, com per exemple les mamografies del Programa de detecció precoç del càncer de mama, que no es consideren proves diagnòstiques, ni tampoc les proves diagnòstiques urgents, atesa la seva immediatesa.
Els terminis màxims de referència per a l'accés a les proves diagnòstiques s'apliquen en funció de la priorització establerta segons la situació clínica i social de les persones i són de 30 dies per a les de prioritat preferent i de 90 dies si el professional sanitari estableix una prioritat ordinària.
Les proves diagnòstiques de les quals el CatSalut fa seguiment són:
Per a més informació sobre les proves diagnòstiques que tenen garantit el temps màxim d'espera, podeu enviar un missatge a l'adreça electrònica [EMAIL].
Hi ha intervencions quirúrgiques que tenen un temps màxim d'espera garantit, i altres que tenen un temps de referència.
La ciutadania de Catalunya té garantit un temps màxim d'accés per a les operacions quirúrgiques següents:
L' Ordre SLT/102/2015, de 21 d'abril, estableix terminis màxims de referència per a l'accés als procediments quirúrgics sense garantia, les proves diagnòstiques i les consultes d'atenció especialitzada.
Aquests terminis de referència s'aplicaran en funció de la priorització establerta segons la situació clínica i social, com són la gravetat de la malaltia i les seves repercussions en la vida dels pacients, els riscos associats a la demora i l'efectivitat clínica.
Les prioritats fixades per a les intervencions quirúrgiques programades són:
Si esteu en llista d'espera per algun dels procediments quirúrgics garantits, podeu consultar la vostra informació personal si accediu a La Meva Salut.
Demaneu accés a La Meva Salut al vostre centre d'atenció primària.
I podreu consultar-hi les dates de la vostra inclusió en la llista, de la previsió de l'operació, la mitjana de temps d'espera d'aquest centre i el temps màxim garantit pel CatSalut per aquesta intervenció.
Per a més informació sobre les operacions quirúrgiques que tenen garantit el temps màxim d'espera, podeu enviar un missatge a l'adreça electrònica [EMAIL].
La reclamació és l'expressió de l'opinió de l'usuari en relació amb un acte o procés assistencial.
Contempla els aspectes de l'assistència, el tracte, la informació, l'organització, els tràmits, l'hoteleria, l'habitabilitat, el confort, la documentació i d'altres aspectes, a conseqüència de l'atenció sanitària rebuda en un centre, servei o establiment sanitari que no l'ha satisfet, i de la qual l'usuari espera una resposta i/o actuació.
El suggeriment és la proposta o opinió que pugui fer qualsevol usuari per tal de millorar aspectes estructurals o de funcionament dels serveis oferts.
En cas que vulgueu presentar una reclamació o fer un suggeriment, podeu adreçar-la al centre sanitari al qual fa referència o fer-ho per via electrònica mitjançant Tràmits gencat.
Es contactarà amb la persona que ha fet la reclamació o el suggeriment en un termini ordinari màxim de quinze dies i es donarà la resposta definitiva en un termini màxim de sis mesos.
L'exigència de responsabilitat per danys causats per l'assistència sanitària transfronterera prestada a Catalunya, a l'empara de la Directiva 2011/24/UE del Parlament Europeu i del Consell i del Reial decret 81/2014, a ciutadans d'estats membres de la Unió Europea, s'ha de vehicular segons el tipus de titularitat del centre.
Quan l'assistència sanitària s'hagi prestat en un centre de titularitat pública, és d'aplicació el règim de responsabilitat patrimonial de les administracions públiques previst en el títol X de la Llei 30/1992, de 26 de novembre, de règim jurídic de les administracions públiques i del procediment administratiu comú, i en el capítol II de la Llei 26/2010, de 3 d'agost, de règim jurídic i de procediment de les administracions públiques de Catalunya.
Quan l'assistència sanitària l'hagi prestat un professional o centre sanitari privat, és d'aplicació el règim de responsabilitat civil (contractual o extracontractual) recollit en el Codi civil (art. 1.101 i.
Presentar una reclamació o fer un suggeriment per via electrònica mitjançant Tràmits gencat.
Abans de sol·licitar i rebre un servei o tractament per via de l'assistència sanitària transfronterera és importat que tot ciutadà de la Unió Europea s'informi, a través del Punt Nacional de Contacte (PNC) del seu país d'origen, sobre quines són les prestacions sanitàries a les quals té dret i dels requisits per accedir-hi, com també dels casos en què cal sol·licitar una autorització prèvia a la realització d'aquesta assistència a l'entitat responsable del seu assegurament i de les condicions establertes per al reembossament de l'import abonat pel servei rebut.
La sol·licitud per rebre l'assistència sanitària transfronterera a Catalunya l'ha de realitzar directament el ciutadà al centre escollit.
Per obtenir informació general sobre el procediment i els requisits per accedir-hi, disposeu del punt d'atenció següent:
Per trucades des de fora de Catalunya: +34 93 303 81 58
En determinats casos, quan s'opta per rebre assistència sanitària en un altre país de la UE, caldrà que sol·liciteu autorització prèvia a la realització d'aquesta assistència a l'entitat responsable del vostre assegurament per poder tenir dret al reembossament total o parcial del tractament rebut.
Per sol·licitar aquesta autorització, us n'haureu d'informar i l'haureu de presentar al vostre país d'origen abans d'iniciar el tractament o servei sanitari a Catalunya.
El reembossament del cost del servei assistencial rebut correspon sempre al sistema sanitari del país d'origen del ciutadà que ha sol·licitat l'assistència sanitària transfronterera a Catalunya.
L'assistència sanitària transfronterera permet rebre en qualsevol país de la Unió Europea (UE) el tractament o servei sanitari al qual es té dret en el propi país.
Aquest servei o tractament caldrà pagar-lo al centre sanitari on s'ha rebut i sol·licitar-ne el reembossament al país d'origen.
Abans de sol·licitar i rebre un servei o tractament per via de l'assistència sanitària transfronterera és importat que tot ciutadà de la Unió Europea s'informi, a través del Punt Nacional de Contacte (PNC) del seu país d'origen, sobre quines són les prestacions sanitàries a les quals té dret i dels requisits per accedir-hi, com també dels casos en què cal que sol·liciti una autorització prèvia a la realització de l'assistència a l'entitat responsable del seu assegurament i de les condicions establertes per al reembossament de l'import abonat.
En cas de sol·licitar l'assistència sanitària transfronterera a un centre de Catalunya, el pagament d'aquesta assistència es farà d'acord amb les tarifes establertes per al servei o tractament rebut.
L'assistència sanitària transfronterera garanteix la continuïtat del tractament quan es torna al país d'origen.
Si opteu per l'assistència sanitària transfronterera, quan arribeu a Catalunya podeu sol·licitar al CatSalut el reembossament de l'import que heu abonat pel servei o tractament rebut en un altre país membre de la UE, mitjançant el procediment establert, i sempre que aquesta assistència estigui inclosa en la Cartera de serveis comuns del Sistema Nacional de la Salut.
El CatSalut us reembossarà, com a màxim, la mateixa quantia que hagués assumit si l'assistència que heu rebut s'hagués prestat a Catalunya.
L'import a reembossar pot no ser coincident amb el que heu abonat per al vostre tractament, ja que aquest import pagat es correspon als preus del centre sanitari de la UE on heu rebut el tractament.
En cap cas l'import a retornar serà superior al cost real de l'assistència i no inclourà altres despeses no vinculades pròpiament a aquesta assistència (allotjaments, viatges, etc.).
Les sol·licituds s'han de presentar a les regions sanitàries del CatSalut mitjançant el formulari establert en un període màxim de 3 mesos des del pagament de l'assistència rebuda.
Tingueu present que, per garantir el reembossament, en el centre on us facin el tractament us han de lliurar la documentació següent:
Les factures han de ser originals i emeses pel proveïdor que hagi dut a terme l'assistència sanitària, i hauran d'acreditar que han estat abonades.
Hi haurà de constar la informació següent:
La còpia de la prescripció mèdica o l'informe clínic de l'atenció prestada han d'incloure inexcusablement:
Un cop rebuda la sol·licitud, el Servei Català de la Salut comprovarà que la informació presentada és l'adequada i dictarà resolució expressa motivada amb la concessió o denegació de l'autorització i es notificarà a la persona interessada.
Contra aquesta resolució es podran interposar els recursos i reclamacions que siguin procedents.
Així doncs, si tot és correcte, rebreu un avís o notificació i el rescabalament en el compte bancari que heu indicat a la sol·licitud.
El silenci administratiu s'entén com a acceptació de la sol·licitud.
L'assistència sanitària transfronterera es pot utilitzar quan es desitja rebre en un altre país de la Unió Europea el tractament o servei sanitari al qual es té dret en el propi país.
Aquest servei o tractament caldrà pagar-lo al centre sanitari on s'ha rebut i sol·licitar-ne el seu reembossament al país d'origen.
En el cas de les persones assegurades a Catalunya, el reemborsament se sol·licitarà al CatSalut el qual retornarà el mateix import que si l'assistència s'hagués realitzat a Catalunya, aplicant els preus públics per a la prestació de serveis sanitaris aprovats i publicats al Diari Oficial de la Generalitat de Catalunya.
A més del cas en què disposeu d'un diagnòstic mèdic i d'una prescripció de tractament, intervenció o qualsevol altre servei d'assistència sanitària, també es pot aplicar l'assistència sanitària transfronterera en cas que decidiu de manera espontània rebre un servei previ al diagnòstic, com ara una prova de diagnòstic per la imatge, en un altre país de la Unió Europea (UE).
En determinats casos caldrà que compteu amb autorització prèvia del CatSalut abans de rebre el servei o tractament que necessiteu.
L'assistència sanitària a transfronterera garanteix la continuïtat del vostre tractament quan torneu a Catalunya.
Si heu sol·licitat l'assistència sanitària transfronterera a un centre de Catalunya haureu d'abonar el cost del servei o tractament que heu rebut, d'acord amb els preus establerts pel centre sanitari triat, i tindreu dret a obtenir-ne el reembossament quan torneu al vostre país.
Caldrà que contacteu amb el centre assistencial on heu de rebre l'assistència sanitària per tal que us informin de les tarifes vigents.
Heu de saber que els països que formen la UE estan cooperant per conèixer millor les malalties minoritàries, ja sigui en el procediment d'arribar a tenir el diagnòstic com en la cerca del tractaments més adequat.
L'equip de professionals que us tracta us informarà del procediment que hauríeu de seguir per rebre assistència sanitària especialitzada en un altre país europeu, dintre del marc normatiu i atenent als reglaments de coordinació dels sistemes de seguretat social.
En algunes situacions, quan opteu per rebre atenció en un altre país per la via de l'assistència sanitària transfronterera, caldrà que sol·liciteu una autorització prèvia al CatSalut.
Aquesta autorització és necessària per tal que posteriorment, quan torneu a Catalunya, pugueu tenir dret a sol·licitar el reembossament de l'import del tractament rebut.
L'autorització prèvia serà necessària en els casos següents:
Per sol·licitar l'autorització prèvia s'ha d'emplenar el formulari específic disponible i presentar-lo als serveis d'atenció ciutadana de la regió sanitària.
A la sol·licitud, cal adjuntar un informe clínic amb el diagnòstic i la prescripció d'un tractament (intervenció quirúrgica, tractament específic, etc.), bé estigui realitzat des de l'assistència pública o bé des de la privada.
En el termini màxim de 45 dies es dictarà resolució motivada amb la concessió o denegació de l'autorització i es notificarà a la persona interessada.
Contra aquesta resolució es podran interposar els recursos i reclamacions que siguin procedents.
El silenci administratiu s'interpreta com a acceptació de la sol·licitud.
Les causes de denegació de l'autorització prèvia poden ser les següents:
És el pacient qui tria el centre sanitari i l'equip mèdic del país de la Unió Europea (UE) on vol rebre l'assistència sanitària.
Us haureu de posar en contacte amb el centre que heu escollit i gestionar vosaltres mateixos la prestació que sol·liciteu.
Podeu obtenir informació sobre els centres sanitaris de cada país europeu consultant els diferents punts nacionals de contacte de la UE.